CELEX: 62010CN0042
Language: sl
Date: 2010-01-25 00:00:00
Title: Zadeva C-42/10: Predlog za sprejetje predhodne odločbe, ki ga je 25. januarja 2010 vložilo Raad van State (Belgija) – 1. Vlaamse Dierenartsenvereniging VZW, 2. Marc Janssens proti Državi Belgiji, intervenient: Luk Vangheluwe

17.4.2010   
            
            
               SL
            
            
               Uradni list Evropske unije
            
            
               C 100/20
            
         Predlog za sprejetje predhodne odločbe, ki ga je 25. januarja 2010 vložilo Raad van State (Belgija) – 1. Vlaamse Dierenartsenvereniging VZW, 2. Marc Janssens proti Državi Belgiji, intervenient: Luk Vangheluwe
   (Zadeva C-42/10)
   2010/C 100/31
   Jezik postopka: nizozemščina
   
      Predložitveno sodišče
   
   Raad van State
   
      Stranke v postopku v glavni stvari
   
   
               Tožeči stranki
            
            
               :
            
            
               
                           1.
                        
                        
                           Vlaamse Dierenartsenvereniging VZW
                        
                     
                           2.
                        
                        
                           Marc Janssens
                        
                     
         
               Tožena stranka
            
            
               :
            
            
               Država Belgija
            
         
               Intervenient
            
            
               :
            
            
               Luk Vangheluwe
            
         
      Vprašanji za predhodno odločanje
   
   
               1.
            
            
               Ali členi 3(b), 4(2), 5 in 17, drugi odstavek, Uredbe Evropskega parlamenta in Sveta (ES) št. 998/2003 (1) z dne 26. maja 2003 o zahtevah v zvezi z zdravstvenim varstvom živali, ki se uporabljajo za netrgovske premike hišnih živali in o spremembi Direktive Sveta 92/65/EGS ter členi in priloge k Odločbi Komisije št. 2003/803/ES (2) z dne 26. novembra 2003 o določitvi vzorca potnega lista za premike psov, mačk in belih dihurjev znotraj Skupnosti nasprotujejo temu, da bi nacionalna ureditev potnih listov za mačke in bele dihurje, ki napotuje na vzorec in dodatne pogoje, ki so določeni v zgoraj navedeni Odločbi Komisije z dne 26. novembra 2003, poleg tega določala tudi, da mora vsak potni list vsebovati enotno trinajstmestno številko, sestavljeno iz oznake „BE“, ki je ISO koda Belgije, dvomestne razpoznavne številke izdajatelja in devetmestne zaporedne številke?
            
         
               2.
            
            
               Ali členi 3(b), 4(2), 5 in 17(2) Uredbe Evropskega parlamenta in Sveta (ES) št. 998/2003 z dne 26. maja 2003 o zahtevah v zvezi z zdravstvenim varstvom živali, ki se uporabljajo za netrgovske premike hišnih živali in o spremembi Direktive Sveta 92/65/EGS ter členi in priloge k Odločbi Komisije št. 2003/803/ES z dne 26. novembra 2003 o določitvi vzorca potnega lista za premike psov, mačk in belih dihurjev znotraj Skupnosti nasprotujejo temu, da nacionalni sistem uporablja tudi vzorec evropskega potnega lista za hišne živali kot dokaz za identifikacijo in registracijo psov in poleg tega določa, da tretje osebe s samolepilnimi nalepkami vnašajo spremembe o identifikaciji lastnika in živali v delih od I do III evropskega potnega lista za hišne živali, ki ga je potrdil pooblaščeni veterinar, pri čemer so prejšnji podatki o identifikaciji prelepljeni?
            
         
      (1)  UL L 146, str. 1.
   
      (2)  UL L 312, str. 1.